b'\n_START_ARTICLE_\nWerner Marx\n_START_PARAGRAPH_\nWerner Marx (M\xc3\xbclheim, 19. listopada 1910. - Bollschweil, 21. studenog 1994.) bio je njema\xc4\x8dki filozof._NEWLINE_Studirao je pravo i filozofiju u Bonnu, Berlinu i Freiburgu. Za vrijeme nacizma odlazi iz Njema\xc4\x8dke. Nastavlja studij i radi kao predava\xc4\x8d u New Yorku na New School for Social Research. Godine 1964. se vra\xc4\x87a u Freiburg gdje kao i njegovi prethodnici Husserl i Heidegger, radi kao profesor i vodi Filozofski seminar na Sveu\xc4\x8dili\xc5\xa1tu u Freiburgu do odlaska u mirovinu 1979. Od 1971. do svoje smrti 1994. upravljao je Husserlovim Arhivom u Freiburgu (njem. Husserl-Archiv Freiburg). Wernera Marxa se smatra jednim od vode\xc4\x87ih mislilaca njema\xc4\x8dkog idealizma i stru\xc4\x8dnjakom za Heideggerovu misao. Dobitnik je njema\xc4\x8dkog odli\xc4\x8dja: Veliki savezni kri\xc5\xbe za osobite zasluge (Gro\xc3\x9fes Bundesverdienstkreuz).'